open-index/open-wikipedia-markdown huggingface dataset:
Црква „Св. Ѓорѓи“ - Истанбул

**Црквата Свети Ѓорѓи** (турски: *Aya Yorgi Kilisesi *) е христијански храм кој се наоѓа во Истанбул, Турција. Од 1600 година, овде се наоѓа седиштето на Вселенската патријаршија.

Црквата се наоѓа во истанбулскиот реон Фенер, на северозапад од историскиот центар на стариот Цариград. Оваа црква е релативно мала црква, особено земајќи го предвид нејзиниот статус во православниот свет. Црквата е скриена зад високи ѕидови, издигнати, за да не привлекува несакани погледи во исламската империјална престолнина. Црквата има едноставна надворешна фасада, но е богато украсена внатре.

## Историја

По падот на Цариград под власта на Османлиите во 1453 година, главен центар на православниот свет во претежно муслиманскиот град станал квартот Фенер. Во 1600 година, патријарх Матеј II (1596-1603) го преселил седиштето на Патријаршијата во оваа црква. Црквата била реконструирана многупати и малку е останато од оригиналниот вид. Патријарх Тимотеј II (1612-1620) ја реконструирал и проширил во 1614 година. Црквата била повторно реконструирана во времето на патријархот Калиник II (1694-1702). Во почетокот на 18 век црквата пострадала од пожар и истата бла повторно обновена.

Нов голем пожар во 1738 година повторно нанел тешки штети на црквата. Дури во 1797 година патријарх Григориј V успеал да започне големи реставрационни дејствија. Сегашниот изглед на црквата е од тоа време.

Сегашниот изглед на црквата е во општи линии плод на тоа обновување.

## Наводи

И
Ѓорги
Категорија:Православни храмови
Категорија:Православни цркви во Турција
Категорија:Златен Рог
Категорија:Цариградска патријаршија
Началник на генералштабот (Обединето Кралство)

мини|220п|Знаме на Началникот на генералштабот
**Началник на генералштабот** (анг. *Chief of the General Staff* или *CGS*) е звање на офицерскиот (професионален) преводник на Британската армија почнувајќи од 1964 г. Началникот е член на Комитетот на началници на генералштабовите како и на Армискиот одбор. Пред 1964 г. неговaтa титукла била **[[Началник на империјалниот генералштаб]]** (*Chief of the Imperial General Staff*).

Оваа титула се користела и во текот на четиригодишниот период за време на преодот на звањето од Врховен командант на силите во 1904 г. во Началник на империјалниот генералштаб во 1908 г. Во тоа време ова звање го носел генералот сер Невил Лителтон.

Моменталниот началник на генералштабот е генералот Сер Питер Вол. Во 2009 г. на оваа функција ќе го наследи генералот Сер Дејвид Ричардс.

## Началник на генералштабот, 1904–1908
* Генерал сер Невил Лителтон (1904–1908)

## Началник на империјалниот генералштаб, 1909–1964

## Началници на генералштабот од 1964 г.

* Генерал сер Ричард Хал 1964-1965 
* Генерал сер Џејмс Каселс 1965-1968 
* Генерал сер Џефри Бејкер 1968-1971 
* Генерал сер Мајкл Карвер 1971-1973 
* Генерал сер Питер Хант 1973-1976 
* Генерал сер Роланд Гибс 1976-1979 
* Генерал сер Едвид Бремал 1979-1982 
* Генерал сер Џон Филфред Стениер 1982-1985 
* Генерал сер Најџел Вегнал 1985-1989 
* Генерал сер Џон Чепл 1989-1992 
* Генерал сер Питер Инџ 1992-1994 
* Генерал сер Чарлс Гатри 1994-1997 
* Генерал сер Роџер Вилер 1997-2000 
* Генерал сер Мајкл Вокер 2000-2003 
* Генерал сер Мајк Џексон 2003-2006
* Генерал сер Ричард Данат 2006-2009
* Генерал сер Дејвид Ричардс 2009-2010
* Генерал сер Питер Вол 2010-

## Поврзано
* Началник на одбранбениот штаб
* Прв поморски лорд / Началник на адмиралштабот
* Началник на воздухопловниот штаб
* Началник на генералштабот

## Наводи

## Надворешни врски
* Мреж. место „Полкови“  

Категорија:Британска армија
Обединето Кралство

Категорија:Британски офицери
Кинеска астрологија

**Кинескиот зодијак** е заснован врз циклус од 12 години. Секоја година од тој циклус е именувана според едно животно, а секое животно има различни одлики.

Кинескиот хороскоп го користи кинескиот календар, кој е различен од оној што го користи западната астрологија.

## Историја
Европејците отсекогаш биле повеќе заинтересирани за интригантната предвидувачка алатка, „Книгата на промени“ или „И Чинг“, отколку за кинеската астрологија. Релативната географска изолација на Кина го оправдува ова. Но, интересно е дека наталната астрологија се развила во Кина во времето околу преминот кон новата ера, значиво исто време кога на запад ја развиле Грците и Персијците.

Најстариот за нас познат кинески астролог е Веи Нинг, кој е роден меѓу 550 и 589 година, но речиси ништо не е познато за неговиот придонес, ниту за неговите претходници или наследници.

Древните кинески астрономи ги нарекле петте најблиски планети според имињата на петте елементи:

* Венера — метал
* Јупитер — дрво
* Меркур — вода
* Марс — оган
* Сатурн — земја

Системот од дванаесет годишен циклус на животни бил создаден според орбитата на Јупитер. Следејќи ја орбитата на Јупитер околу Сонцето, кинеските астролози го поделиле небесниот круг на 12 делови, заокружени во 12 години.

## Систем на работа

Годишниот циклус ги содржи петте елементи (дрво, оган, земја, метал и вода) во нивните јин и јанг форми. Годините односно знаците се наречени според 12-те животни: стаорец, вол, тигар, зајак, змеј, змија, коњ, коза, мајмун, петел, куче и свиња.

Комбинирањето на сето ова дава 60-годишен циклус, кој започнува со „јаншки дрвен глушец“ и завршува со „Јин Водена Свиња“. Годината која завршува со парен број е „јанг“, а со непарен е „јин“. Овој циклус тече на овој начин:

* Ако годината заршува со 0 тоа е јаншки метал.
* Ако годината заршува со 1 тоа е јински метал.
* Ако годината заршува со 2 тоа е јаншка вода. 
* Ако годината заршува со 3 тоа е јинска вода.
* Ако годината заршува со 4 тоа е јаншко дрво. 
* Ако годината заршува со 5 тоа е јинско дрво.
* Ако годината заршува со 6 тоа е јаншки оган. 
* Ако годината заршува со 7 тоа е јински оган.
* Ако годината заршува со 8 тоа е јаншка земја. 
* Ако годината заршува со 9 тоа е јинска земја.

Кинескиот зодијак го следи кинескиот календар, каде Нова година не е на 1 јануари како што е случај со грегоријанскиот календар. Според тоа, некој што е роден во јануари или на почетокот на февруари, според кинескиот хороскоп се смета како да е роден во претходната година.

### Табела на кинеските знаци

Нареднава табела го содржи еден 60-годишен циклус, од 1924 - 2043 година.

**Забелешка: Кинеските симболи во табелата за знаците се користат само во астрологијата.**

## Петте елементи

Според теоријата на „Ву сјинг“, структурата на вселената ги одразува петте елементи. Секој елемент има серија од сложени асоцијации. Доктрината на петте фази во себе содржи два циклуса: создавање и уништување. Тоа се циклусите на балансирање, кои претставуваат јин и јанг – премин на енергијата од добро во зло.

## Наводи



### Извори
* Shelly Wu. (2005). *Chinese Astrology*. Publisher: The Career Press, Inc. ISBN 1-56414-796-7


Категорија:Кинеска култура
Lufthansa CityLine

**Lufthansa CityLine** GmbH е авиокомпанија заснована во Келн, Германија. Авиокомпанијата е регионална авиоподружница на Луфтханза и член на Луфтханза Регионал мрежата. Lufthansa CityLine е најголемата регионална авиокомпанија во Европа. Главна база е Аеродромот Келн/Бон, со централи на аеродромите во Хамбург, Франкфурт, Диселдорф и Минхен.

## Историја

Авиокомпанијата беше оформена од страна на Ostfriesische Lufttaxi (OLT) ВО 1958 година, и го доби името Ostfriesische Lufttransport (OLT) во 1970. Беше преименувана и реорганизирана како DLT Luftverkehrsgesellschaft mbH на 1 октомври 1974 и започна да соработува со Луфтханза во 1978 година со операции на кратки одредишта. Во Март, 1992, авиокомпанијата постана целосна регионална подружница на Луфтханза и беше преименувана во Lufthansa CityLine.

## Одредишта

Заклучно си јули 2007, Lufthansa CityLine сообраќа на следниве одредишта:

* Домашни одредишта: Берлин, Бремен, Келн/Бон, Дрезден, Диселдорф, Франкфурт, Фридрихсхафен, Хамбург, Хановер, Лајпциг/Хале, Минхен, Минстер, Нирнберг, Падерборн, Штутгарт
* Меѓународни одредишта:Амстердам, Балатон, Барселона, Базел, Бастија, Белград, Берген, Билбао, Бирмингем, Бордо, Борнхолм, Братислава, Брисел, Будимпешта, Каљари, Копенхаген, Днипро, Донецк, Фиренца, Гдањск, Женева, Гетеборг, Хелсинки, Катовице, Киев, Краков, Линц, Лондон, Лион, Мадрид, Манчестер, Марсеј, Милано Малпенза, Наполи, Њукеј, Њукасл, Ница, Олбија, Осло, Париз Де Гол, Прага, Рим Фјумичино, Ростов, Сараево, Софија, Ставангер, Стокхолм, Тимисоара, Тирана, Тулуза, Валенсија, Верона, Виена, Варшава, Вестерланд, Вроцлав, Ереван, Загреб, Инвернес, Цирих.

## Флота

Флотата на Lufthansa CityLine ги вклучува следниве авиони:

* 18 Avro RJ85ER
* 10 Bombardier CRJ-100LR
* 12 Bombardier CRJ-200LR
* 20 Bombardier CRJ-700ER
* 12 Bombardier CRJ-900 (уште 15 нарачки)

Просечната старост на авионите е 8.3 години. На 22 Ноември, 2008, Lufthansa CityLine донесе одлука да ја намали својата Bombardier CRJ200 флота за околу 60% до средината на 2009. Причината позади таа одлука беше дека авионите станале премногу скапи за одржување.

## Надворешни врски

* Lufthansa CityLine 
* Lufthansa Group 

Категорија:Авиопревозници
Категорија:Луфтханза
Макфарланова мечка

***Ursus inopinatus*** позната и како **Макфарланова мечка** е предложен изумрен вид на мечка кој бил најден во канадските Северни територии. Во 1894 природонаучникот Роберт МакФарлан од Инуит добил „огромна“ кожа од мечка со жолтеникаво крзно, како и нејзиниот череп. Макфарлан ги оставил овие останки во институтот Смитсониан каде биле складирани и набрзо заборавени. Подоцна, доктор Клинтон Харт Мериам проучувајќи ги овие останки именувал нов вид на мечка *Ursus inopinatus*. Во 1918 тој ја опишал единката како дел од нов вид, нарекувајќи ја „патријархална мечка“.
 
Овој вид на мечка не бил забележан откако Макфарлан ги добил останките во 1864 година. ПОстојат многу теории за потеклото на оваа мечка, како на тоа дека всушност е хибрид помеѓу гризли и бела мечка, или преживеан претставник на вид од плеистоценот.
 
Денес е познато дека хибридите гризли-бела мечка можат да се сретнат во природата, и доста се слични со описот на макфарлановата мечка. Имаат слична боја на крзното и чудно обликуван череп (кој му служел на Мериам како доказ за идентификување нов вид). Долго време ова е само теорија. Сепак со денешните ДНК анализи и морфолошки анализи, можно е во брзо време да се реши случајот со оваа мечка. Доколу се докаже дека се работи за хибрид, тогаш имeто *Ursus inopinatus* ќе стане невалидно.
 
За потребите на епизода од „Monster Quest“, на палеонтологот доктор Блејн Шуберт му било дозволено да ги проучи останките. Шуберт изјавил дека е „100% сигурен“ дека черепот е од млада женка на кафеава мечка која „всушност не била ни толку голема“.
 
Во 1984, Е. Рејмонд Хал, дал мислење дека *U. inopinatus* и *U. arctos horribilis* (Гризлито) се всушност еден ист вид.

## Наводи
* Karl Shuker (1997). *From Flying Toads To Snakes With Wings.* Llewellyn, St Paul. ISBN 1-56718-673-4

Категорија:Изумрени видови
Категорија:Цицачи
Категорија:Мечки
Црква „Свети Стефан“ - Истанбул

**Црквата Свети Стефан** (*,* ) е бугарска православна христиjанска црква, која се наоѓа во Истанбул, Турција. Пред 1912 година таа била главниот храм на Бугарската егзархија. Позната е и како **Железната црква** (), бидеjки е целосно изградена од железо.

## Изградба
На 25 јуни 1890 година со султански ферман на Бугарската егзархија била дадена дозвола да изгради нов храм недалеку од местото на поранешната мала Дрвена црква. Бидеjки теренот не бил безбеден, архитектот Ховсеп Азнавур направил предлог храмот да биде изграден целосно од железни елементи, а не со традиционални материјали. Тендерот за изработување на деталите на црквата бил добиен од фирмата Рудолф Филип Ваагнер од Виена независно од тоа што таа немала поранешно искуство во градењето на железни објекти за јавна религиозна служба. Ваагнер сепак веќе имала немал авторитет в областа на железните конструкции.

Првиот камен бил ставен од Егзарх Јосиф I на 27 април 1892 година. Елементите со општа тежина 500 тони биле изработени во Виена меѓу 1893 и 1896 и биле пренесени до Цариград с бродови по Дунав и Црно Море. Нивниот општ број е околу 4 милиони. Асемблирањето било завршено на 14 јули 1896 година, а храмот бил осветен на 8 септември 1898 година од Егзарх Јосиф I.

Архитектурните стилови на екстериорот се необарок, неоготика и византиски стил. Интериорот има одредени ар нуво елементи, а олтарот бил нарачан од Русија и поточно од фирмата на Николаj Ахапкин од Москва.

Во дворот на црквата се погребани многу познати историски фигури, меѓу кои се црковните дејци Иларион Макариополски, Авксентиј Велешки, Паисиј Пловдивски и Партенија Зографски.

## Галериjа

File:Sveti Stefan old.png|Првиот дрвен храм "Свети Стефан"
File:Bulgarian Church Sveti Stefan Istanbul postcard.PNG|Разгледница на Железната црква од почетокот на 20 век
File:Istanbul asv2021-11 img13 StStephen Church.jpg|Црквата денес, сликана од Златниот Рог
File:Sv stefan view from front-left.jpg|Предна фасада
File:Sv stefan view from back.jpg|Задна фасада
File:Istanbul - Sant Esteve dels Búlgars - Interior.JPG|Интериор
File:Sv stefan interior.jpg|Олтар
File:Sv stefan waagner imprint.jpg|Знакот на произведувачот Ваагнер од Виена


## Наводи и надворешни врски

* Општи информации за црквата  
* The St Stephen Foundation    
* Извештај од бугарското национално радио 
* Слики  (incl. detail photo) 

* Страница  на Фондациjа "Бугарски православен храм Св. Стефан" во Цариград.   
* Благовеста Иванова. Църквата "Св. Стефан" край Златния рог и нейните събратя
* Благовеста Иванова, Ради Ганев. "Желязото" и стоманата в храма "Св. Стефан" в Истанбул
* Благовеста Иванова. Неосъщественият каменен храм "Св. Троица" на брега на Златния рог и архитектите Фосати
* Благовеста Иванова. Българските старини в Цариград
* Blagovesta Ivanova, Radi Ganev, Milosh Drdacky. Architectural, Material and Damage Survey of the Bulgarian Metal Church of St. Stefan in Istanbul

Категорија:Фатих (Истанбул)
Категорија:Цркви од 19 век
Категорија:Златен Рог
Категорија:Православни цркви во Турција
Категорија:Бугарска православна црква
Истанбул
За потеклото на видовите

Книгата **За потеклото на видовите** од Чарлс Дарвин, за првпат објавена во 1859 година, е зачетник во научната литература и во еволутивната биологија. Оригиналното име на книгата било *За потеклото на видовите преку природна селекција, или зачувување на подобрите раси во борбата за живот*, а за шестото издание во 1872 насловот бил скратен само на **Потеклото на видовите**.  Таа ја претставила пред јавноста теоријата дека биолошките популации еволуираат со текот на генерациите низ процес на природна селекција. Книгата на Дарвин била резултат на доказите кои ги собрал во текот на второто патување на бродот „Бигл“ во 1830-тите и ги проширил преку дополнителни истражувања и експерименти по враќањето.

Книгата е читлива и за лаици и поради тоа предизвикала голем интерес во јавноста. Кога била издадена, таа била контроверзна со религиозните верувања за потеклото на животот, и поради тоа предизвикала многу дискусии на научна, филозофска и религиозна основа. Научната теорија за еволуцијата и самата еволуирала од првобитнто објавување од Дарвин, но до денес *природната селекција* е широко прифатен научен модел за настанокот на видовите. И покрај широкиот научен консензус, во некои земји и денес постојат огорчени противници на Дарвиновата теорија.

## Накусо за теоријата на Дарвин

Дарвиновата теорија, изложена во делото „За потеклото на видовите“ се заснова на некои клучни опсервации и изведени заклучоци:

# Видовите имаат висока плодност. Тие раѓаат повеќе потомци отколку што можат да доживеат зрелост. 
# Популациите остануваат грубо со иста бројност, со мали промени. 
# Ресурсите на храна се ограничени, но се релативно стабилни во текот на времето. 
# Поради досега наведеното, се развива имплицитна борба за опстанок. 
# Кај потомството, генерално нема две исти единки. 
# Некои од овие варијации директно ја афектираат способноста на единката да преживее во дадена околина. 
# Голем дел од овие варијации се наследни.
# Единките кои се послабо прилагодени кон околината имаат помали изгледи да преживеат и да се репродуцираат, и обратно. 
# Единките кои преживуваат имаат изгледи да ги пренесат своите наследни особини на следните генерации. 
# Овој бавен процес резултира со популации кои со текот на времето се прилагодуваат на околината, и конечно, по поголем број генерации, овие варијации сочинуваат нови варијации, и најпосле, нови видови.

## Наводи

Категорија:Еволутивна биологија
Категорија:Книги од 1859 година
Ursus americanus carlottae

***Ursus americanus carlottae*** — подвид на американската црна мечка. Како најзначајни морфолошки разлики се големината, масивниот череп и широки катници. Овој под-вид е ендемски вид на Островите на кралицата Шарлот.

## Наводи

Категорија:Цицачи
Категорија:Мечки
Вовед во анатомија (прва сезона)

**Првата сезона** од *[[Вовед во анатомија]]*, американска медицинско драматична телевизиска серија развиена од Шонда Рајмс, започна да се емитува на 27 март 2005 на ABC. Сезоната заврши на 22 мај 2005, по 9 емитувани епизоди. Членови на глумечката екипа кои имаат редовна улога во првата сезона се Елен Помпео, Сандра О, Кетрин Хајгл, Џастин Џејмберс, Т.Р. Најт, Чандра Вилсон, Џејмс Пикенс Џуниор, Исаија Вашингтон и Патрик Демпси.

Целата сезона отпрвин служела како средносезонска замена за адвокатската драма *[[Boston Legal]]*, веднаш по *[[Очајни Домаќинки]]*. Првата сезона се емитуваше во неделите во 22 часот во САД, достигнувајќи 18.5 милиони гледачи неделно. Се најде на #9 место по гледаност. Сезона беше скратена од страна на мрежата на 9 епизоди наместо планираните 14, правејќи ја епизодата Кој кого набљудува? финале на првата сезона наместо планираното финале Донеси ја болката кое всушност се емитуваше како петта епизода од втората сезона.

## Глумечка екипа
## Продукција
## Епизоди

Категорија:Вовед во Анатомија
Меѓународен аеродром Матавери

**Меѓународниот аеродром Матавери**  е сместен во градот Ханга Роа на Велигденскиот Остров. Оддалечен е 3.759 километри од главниот аеродром на Чиле, Сантјаго. Единствената писта на аеродромот започнува на самиот југозападен брег на островот, и завршува на јужниот дел од островот, со што ја остава отсечена планината Рано Кау од останатиот дел на островот.

Аеродромот е главната порта за влез на туристите кои доаѓаат за посета на познатите Моаи и останатите археолошки места. Аеродромот содржи ресторан, неколку продавници за сувенир, како и ареа за подигање на багаж. Аеродромот исто така има и зона за трансфер, за патниците кои го продолжуваат патот кон Папете, Тахити.

## Историја

Редовниот сервис од Чиле започнал во 1967 година со воздухопловот DC-6B, лет кој траел 9 часа, користејќи писта на блиската американска база. Во 1970, услугата била надградена со воздухоплов од типот Боинг 707. Единствената писта на аеродромот е долга 3.318 метри. Аеродромот бил планиран и како аеродром за итни случаи на американскиот спејс шатл.

## Авиокомпании и одредишта
* LAN Airlines (Папете, Сантјаго)

Категорија:Аеродроми во Чиле
Кермодова мечка

**Кермодова мечка** () позната и како **мечка-дух** () — подвид на американската црна мечка кој живее на централниот брег на Британска Колумбија. Една десетина од популацијата има крзно со бела или кремава боја. Оваа варијанта е поради присуството на рецесивен ген во нивниот геном, тие не се ни албино, ни во сродство со белите мечки.
 
Поради нивниот специфичен изглед, поради кој наликуваат на духови, овие мечки имаат значајно место во митологијата на индијанците кои живееле во овие предели.
 
Кермодовата мечка е именувана по Франсис Кермод, Канаѓанец кој ги истражувал овие мечки и соработник на Вилјам Хорнадеј, зоологот кој го опишал овој вид.

## Боја на крзно
Во 2001, беше објавено дека замена во рецепторот на меланокортин 1 е одговорна за бојата на крзното на овие мечки. Научниците испитувале ДНК од 220 мечки и откриле релација помеѓу рецесивната алела и белата боја на крзното.

## Живеалиште
Природното живеалиште на Кермодовата мечка е под постојана закана поради сечењето на дрвата кои се употребуваат во градежната индустрија. Од февруари 2006 година, владата на Британска Колумбија постави договор помеѓу групите за заштите на околината и градежната индустрија, со кој се заштитуваат 18 000 квадратни километри земја. Овој предел е најголемата умерена дождовна шума, наречена Голема мечкина дождовна шума, која е и дом на Кермодовата мечка. Договорот ќе го ограничи сечењето дрва и ќе помогне да се развие екотуризмот. Во септември 2006 година започнува искористувањето на шумите во друг регион, кој е исто така живеалиште на овие мечки но не е влезен во териториите заштитени со договорот.

## Занимливости
Во февруари 2006 г. премиерот на Британска Колумбија објави дека сакаат Кермодовата мечка да стане официјално животно на оваа земја.

## Наводи

Категорија:Мечки
11 век п.н.е.

**11 век пред нашата ера (п.н.е.)** — век кој започнал на 1 јануари 1100&nbsp;г. п.н.е., а завршил на 31 декември 1001&nbsp;г. п.н.е.

Иако многу општества се опишани од овој период, податоците за некои од поединците кои живееле во овој период се апокрифални, а не се историски веродостојни.
[мини|271x271пкс|Пророкот [Самоил (пророк)|Самуил го миропомазува царот Давид. Фреска од 3 век од синагога во Дура-Европа во Мала Азија.]]

## Настани

* 1089 п.н.е.: Мелант, легендарниот крал на Атина, починал по 37 години владеење и бил наследен од неговиот син Кодро.
* 1069 п.н.е.: Рамзес XI починал, а со него завршила Дваесеттата династија. Тој бил наследен од Смендес I, кој ја основал Дваесет и првата династија.
* 1068 п.н.е.: Кодро, легендарниот крал на Атина, починал во борба против дорските освојувачи по 21 година владеење. Според атинската традиција, тој бил последен крал кој имал апсолутна моќ. Современите историчари го сметаат за последен крал чиј живот бил дел од старогрчката митологија. Бил наследен од неговиот син Медон.
* 1050 п.н.е.: Филистејците го заплениле Заветниот ковчег од Израил во битка. (Приближен датум)
* 1048 п.н.е.: Медон, кралот на Атина, починал по 20 години владеење и бил наследен од неговиот син Акаст.
* 1046 п.н.е.: Кралот Ву од Џоу го соборил Ди Син, последниот полулегендарен крал на династијата Шан Ин, и станал прв крал на династијата Џоу (1046&nbsp;г. п.н.е. - 256&nbsp;г. п.н.е.), основана од неговиот татко Вен од Џоу.
* 1044 п.н.е.: По смртта на египетскиот крал Смендес I, тој бил наследен од двајца сонамесници, Псусеннес I и Неферкар Аменемнис.
* 1042 п.н.е.: Кралот Чен-ван од Џоу го наследил кралот Ву од Џоу како владетел на династијата Џоу во Кина.
* околу 1040 п.н.е.: Се родил Давид, цар на Израил.
* 1039 п.н.е.: Починал Неферкар Аменемнис, крал на Египет.
* 1026 п.н.е.: Царот Саул станал првиот цар на Израилците, според Книгата на пророкот Самоил.
* околу 1020 п.н.е.: Уништување на Троја.
* 1020 п.н.е.: Кралот Кан-ван од Џоу го наследил кралот Чен-ван како владетел на династијата Џоу во Кина.
* 1012 п.н.е.: Акаст, кралот на Атина, починал по 36 години владење и бил наследен од својот син Архип.
* 1003 п.н.е.: Давид го наследил царот Саул.
* 1000 п.н.е.: Најрани докази за земјоделство на висорамнините на Кенија.
* 1000 п.н.е.: Била измислена феникиската азбука.
* околу 1000 п.н.е.: Латините почнале да го населуваат Апенинскиот Полуостров.

## Наводи



Категорија:2 милениум п.н.е.
Категорија:Векови
1100 п.н.е.

**1100 п.н.е.** — година според општоприфатениот календар. Тоа била 1100. година пред новата ера, 100. од вториот милениум п.н.е., последна од 101 век п.н.е. и прва од 10100-тите п.н.е.

## Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 4408 и 4409 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 3650 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 2660 и 2661 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 347 пред основањето на Рим.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 1100 година се протега во 1536 и 1537, додека според второто гледиште, годината трае во текот на 1596 и 1597 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, па така годината е 557 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1774 и 1773 исламска година пред хиџра.

## Настани

* ...

## Личности

* ...

## Откритија

* ...

Категорија:11 век п.н.е.
Западна астрологија

**Западна астрологија** е систем на астрологијата кој е популарен во западните земји. Потекнува од Месопотамија од 2 милениум п.н.е., од каде е проширена низ целиот свет.

## Наводи

## Поврзано

* Астрологија
* Астролошки симболи
* Хороскоп
* Натална астрологија

Категорија:Астрологија
Рајска бура

**Рајска бура** (шпански јазик: **Tormenta en el Paraiso**) е мексиканска теленовела. Серијата започна со снимање во последните месеци од 2007 година, додека својата премиера ја имаше на 27 ноември, и стартираше со солидни резултати со коишто и така заврши на 25 јули 2008. Во главните улоги се појавија Сара Малдонадо и Ерик Елиас, додека пак главната негативка во теленовелата ја играше популарната Маријана Сеоане.

## Синопсис
1519. год Азак, свештеник на племето Маја дознава дека неговата ќерка Иксми ја предала својата љубов и телото на белец. Така ја издала својата судбина и спрема законите на племето, мора да биде жртвувана со боговите заедно со понудите во злато и големиот црн бисер. Налутениот Азак фрла страшна клетва: “Оној кој ќе го земе во рацете овој бисер, никогаш нема да биде среќен”! 1987. год Ернан Ласкано и Елисео Браво го истражуваат коралниот гребен Консумел и доаѓаат до фантастично откритие. Го пронаоѓаат црниот бисер кој 5 века лежел на дното морето. Кога Елисео ќе го допре бисерот, се ослободува клетвата на Азак и го обзема силна злоба, и ја предизвикува смртта на својот пријател Ернан. Смртта на Ернан ја остава неговата жена Анали и малолетната ќерка Ајмар во сиромаштво. Елисео го носи црниот бисер и златото во Веракрус, но и клетвата во себе. Дознава дека Марија Тереза, неговата жена, го напушта и му ги остава трите сина: Давид, Николас и Леонардо. Кога Елисео ќе се излечи од болката, со своето богатство, успева да направи сточарска фарма и е дадено името “Рај”. На никој не му го открива изворот на своето богатство, како ни измамата која ја предизвика преубавиот црн бисер. Поминуваат 20 години. Елисео живее со своите синови кои станале момци. Најстариот, Давид, е разочарување за Елисео, кој не покажува интерес спрема хациендата, па Елисео надежите ги гледа кај својот втор син, Николас, кој е успешен адвокат, и десна рака на татко му. Најмладиот син, Леонардо, е пречувствителен и негативен. Ајмар, ќерката на Ернан и Анали, пораснала во прекрасна, млада жена, горда на културата на своето племе Маја и на своите предци. Кога го запознава Николас, меѓу нив се раѓа силна љубов. Тогаш на сцената настапува Маура Дуран, бескрупулозната жена, која лажно се претставува под името Карина Росемберг. Носена со злоба, таа расплетува мрежа на лаги како би се дочепила до богатството на Елисео. Користејќи ги своите заводливи способности, ги заведува сите тројца браќа и ги превртува еден против друг. Ајмар се нашла во центарот на интригите на Маура и ќе биде одвоена од Николас. Но, љубовта помеѓу Николас и Ајмар не умрела. Ги чека очајничка и долга борба против малверзиите и проклетствата на Маура за црниот бисер. Нивното единствено оружје е љубовта која може да го победи времето и злото.

## Улоги

## Прикажување на Балканот
* Македонија: Сител ТВ 
* Бугарија: бТВ
* Србија: Пинк 
* Црна Гора: Пинк М
* Босна и Херцеговина: Пинк БХ
## Надворешни врски
* / Официјално мрежно место
* / Семрежна филмска база на податоци

Категорија:Мексикански телевизиски серии
Категорија:Теленовели
Манастир Богородица Патеводителка

**Богородица Патеводителка** (грчки: *Μονή Παναγίας Οδηγήτριας*, турски: *?*) бил христијански храм кој се наоѓал во Цариград, денешна Турција. Самата Патеводителка се смета дека била насликата од страна на апостолот Лука.

Богородица Патеводителка
Категорија:Цркви и манастири во Цариград
Богородица Себлагословена

**Манастирот Богородица Себлагословена** или **Памакаристос** (грчки: *Μονή Παναγίας Παμμακάριστου*, турски: *Fethiye Camii*) е муслимански храм кој се наоѓа во Истанбул, Турција. Овој објект бил изграден како црква во времето на Андроник II Палеолог. Од 1456 до 1587 година бил седиште на Вселенската Патриjаршија, каде во 1591 година била претворена во џамија.

Денешниот музеј се наоѓа во реонот на Фатих, односно во внатрешноста на стариот град Цариград.

## Историја

Според некои истражувачи, црквата била изградена во текот на 11 или 12 век. Исто така, многу историчари веруваат дека таа била изградена во времето на византискиот цар Михаил VII Дука (1071-1078), додека пак други веруваат дека тоа се случило во времето на династијата Комнини. Исто така швајцарскиот научник Ернест Мемвери смета дека првата градба била започната уште од 8 век.

Капелата која се наоѓала на јужниот дел од црквата била изградена во времето на Палеолозите и црквата била посветена на Христос Логос.

По падот на Цариград, седиштето на Вселенската патријаршија се префрлило во оваа црква, откако црквата на Светите Апостоли била разрушена. Како седиште на Вселенскиот патријарх црквата останала до 1587 година кога била претворена во џамија во времето на Мурат III, по повод освојувањето на Грузија и Азербејџан.

Комплексот бил напуштен по крајот на Отоманското Царство. Во 1949 година бил обновен и претворен во музеј.

## Наводи

Категорија:Православни цркви во Турција
Богородица Себлагословена
Категорија:Џамии во Фатих
Категорија:Цркви од 14 век
Богородица Себлагословена
Категорија:Цркви и манастири во Цариград
Категорија:Претворени цркви во џамии во Истанбул
Џохор Бахру

**Џохор Бахру** () — град на Џохор, јужна Малезија. Градот брои 876.000 жители, што го прави еден од најбројните малезиски градови. Неговата метрополитенска област има 1,73 милиони жители, додека заедно со Сингапур (Џохор Бахри-Сингапур конурбација) има 6,49 милиони.
Градот е важен индустриски, културен, економски и туристички центар на Малезија. Неговата развиена индустрија го прави еден од најразвиените градови во тој дел на Азија.

Џохор Бахру е најјужниот град на евроазиското копно.

## Збратимени градови
*  Истанбул, Турција 
*  Џида, Саудиска Арабија
*  Шенџен, Кина

## Наводи

## Надворешни врски

* Градска управа на Џохор Бахру
* Портал на заедницата на Џохор Бахру 

Категорија:Градови во Малезија
Категорија:Џохор
Категорија:Населени места основани во 1855 година
Статистика Нов Зеланд

**Статистика Нов Зеланд** (анг. *Statistics New Zealand*, маор. *Te Tari Tatau*) е државен завод во Нов Зеланд задолжен за официјалната статистика во земјата, овластен со закон од 1975 г. Сѐ до 1994 г., заводот се водел под името *Department of Statistics*. Министерот за статистика на Нов Зеланд е Морис Вилијамсон.

## Должности
Покрај општата управна улога, заводот извршува голем број на статистички програми меѓу кои и петтогодишен попис. Голем дел од добиената статистика е достапна бесплатно на нивното мрежно место. Покрај ова, заводот воспоставува статистички класификации и стандарди за Нов Зеланд, и врши постојани истражувања за и развој на релевантни статистички методи. Заводот исто така пружа техничка помош на земјите во развој од Тихоокеанскиот Обрач, со особена задршка Тихоокеанските островски земји. Статистика Нов Зеланд е задолжена за водство на развојот и промовирањето на сите владини статистики кои го сочинуваат официјалниот статистички систем на Нов Зеланд.

## Владини статистичари
Генералниот директор на Статистика Нов Зеланд се нарекува „Владин статистичар“ (*Government Statistician*).
* 1980 1984: Џон Дарвин
* 1984 1992: Стив Кузмициќ
* 1992 1999: Лен Кук
* 1999 2007: Брајан Пинк
* 2007     : Џеф Басканд

## Авторски права
Мрежното место на Статистика Нов Зеланд изјавува дека: „*Податоците добиени од Статистика Нов Зеланд можат слободно да се користат, умножуваат и наведуваат, освен ако не е назначено поинаку. Во секој случај, Статистика Нов Зеланд мора да биде наведена како извор на податоците*“.

## Надворешни врски
* Статистика Нов Зеланд  
* Статисфера  - Портал кон официјалните новозеландски статистики 
* Кратка илустрирана историја на Статистика Нов Зеланд 

## Наводи

Категорија:Новозеландски владини агенции
Категорија:Државни статистички заводи
Категорија:Демографија на Нов Зеланд
26 ноември (родени)

}}|background-color:}|background-color:transparent}};"
 |valign="top" align="right"|1827&nbsp;
 |Елен Г. Вајт — американски христијански водач. 
|-
 |valign="top" align="right"|1857&nbsp;
 |Фердинанд де Сосир — швајцарски лингвист. 
|-
 |valign="top" align="right"|1883&nbsp;
 |Михај Бабич — унгарски поет. 
|-
 |valign="top" align="right"|1901&nbsp;
 |Крсто Хегедушиќ — хрватски сликар.
|-
 |valign="top" align="right"|1909&nbsp;
 |Ежен Јонеско — романско-француски сценарист и драматург. 
|-
 |valign="top" align="right"|1919&nbsp;
 |Ѓоце Стојчевски - Амбарче — македонски борец и народен херој. 
|-
 |valign="top" align="right"|1939&nbsp;
 |Тина Тарнер — американска пејачка. 
|-
 |valign="top" align="right"|1948&nbsp;
 |Крешимир Ќосиќ — хрватски и југословенски кошаркар.
|-
 |valign="top" align="right"|1964&nbsp;
 |Френи Шнајдер — швајцарска скијачка.
|-
 |valign="top" align="right"|1968&nbsp;
 |Андреј Жерновски — македонски политичар.
|-
 |valign="top" align="right"|1969&nbsp;
 |Вадим Хамутцких — руски одбојкар. 
|-
 |valign="top" align="right"|1969&nbsp;
 |Шон Кемп — американски кошаркар.
|-
 |valign="top" align="right"|1980&nbsp;
 |Алберт Монтањес — шпански тенисер. 
|-
 |valign="top" align="right"|1986&nbsp;
 |Бауке Молема — холандски велосипедист.
|-
 |valign="top" align="right"|1987&nbsp;
 |Јоргос Цавелас — грчки фудбалер. 
|-
 |valign="top" align="right"|1987&nbsp;
 |Рикардо Маниеро — италијански фудбалер. 
|-
 |valign="top" align="right"|1987&nbsp;
 |Давид Вејо — поранешен канадски велосипедист.
|-
 |valign="top" align="right"|1988&nbsp;
 |Артур Вишо — француски велосипедист.
|-
 |valign="top" align="right"|1990&nbsp;
 |Рита Ора — британска поп-пејачка.
|-
 |valign="top" align="right"|1996&nbsp;
 |Марк Рока — шпански фудбалер.
|-
 |valign="top" align="right"|1997&nbsp;
 |Арон Ван-Бисака — англиски фудбалер.
|-
 |valign="top" align="right"|1998&nbsp;
 |Лука Иванушец — хрватски фудбалер.
|-
 |valign="top" align="right"|2001&nbsp;
 |Пау Виктор — шпански фудбалер.
|}

26 ноември
Астрологија и астрономија

**Астрологијата и астрономијата** историски долго време биле иста дисциплина (), а се разделуваат како посебни дури во 17 век.

## Наводи

## Поврзано
* Историја на астрологијата
* Историја на астрономијата
* Хороскоп
* Натална астрологија

## Надворешни врски
* Астрологија и астрономија  - Информации од универзитетот Харвард (англиски)
* Астрологија/астрономија во среден век

Категорија:Астрологија
Категорија:Астрономија
Категорија:Античка астрологија
Категорија:Историја на астрономијата
Категорија:Историја на астрологијата
Натална астрологија

**Натална астрологија**, или **натален хороскоп**, е систем на астрологијата кој се заснова врз концептот дека животот на секој човек е одреден од небесната состојба на денот на неговото раѓање. Натални хороскопи се изработуваат речиси во сите астролошки традиции: индиска астрологија, кинеска астрологија и западна астрологија.

## Наводи



## Препорака за читање
* Kevin Burk, *Astrology: Understanding the Birth Chart*. Llewellyn Publications (USA, 2001) ISBN 1-56718-088-4.

Категорија:Астрологија
Мадарски коњаник

**Мадарскиот коњаник** е прабугарски релjеф, кој се наоѓа во североисточна Бугарија во близина на селото Мадара во Шуменската област. Од 1979 година е во Списокот на светското културно и природно наследство на УНЕСКО. Како пример за карпеста уметност од раниот Среден век нема аналогии во Европа. Релjефот е на 23 метри висина над теренот на карпа, висока скоро 100 метри. Составен е од обрнат кон десно коњаник, кој прободува лав со своето копје, а позади коњот оди пес. Бил изграден во почетокот на 8 век од бугарските канови во близина на првата бугарска метропола Плиска. Недалеку од коњаникот е изграден и пагански центар, за кој се претпоставува дека бил верскиот центар на Првото Бугарско Царство во претхристијанскиот период. Околу релjефот бугарските канови Тервел (695-721), Крум (796-814) и Омуртаг (814-831) ставиле натписи со историска содржина.

На 29 јуни 2008 г. 25,44% од 1.058.473 вкупно гласачи го избраале за бугарски симбол, кој би бил ставен на идните бугарски монети на еврото.

## Натписи
Мадарските натписи (датирани на почетокот од 8 век) се наоѓаат околу Мадарскиот коњаник. Поделени се на три делови. Натписите се изгравирани во карпи, на грчки јазик со грчки букви, и според историчарите најстар е текстот на канот Тервел (695-721). Другите натписи ги спомнуваат хановите Крум (796-814) и Омуртаг (814-831). Тие се многу оштетени и тешко може да се добие целосното нивно значење.

**Натпис I c**

*... на Бугарите... и дошол кон Тервел. На [[Јустинијан II|носоотсечениот император]] не му поверуваа моите [[Кубер|чичковци]] во [[Солун]] и се вратија во Кисиниите... негов еден... преку договор вождот Тервел му даде на императорот... 5 илјади... императорот заедно со мене победи добро.*

**Натписи II а и b**

*...тој даде жолтица... жолтици вождот... вождот... Грците... што ти давав секоја година, ќе ти давам, затоа што ми помогна... секоја година ќе ти даваме и при вождот императорот испрати... и помоли вождот Крум... вождот... како распределуваше жолтиците... започнаа... даде од... вождот Крум подари...тоа езеро... ти направи... вождот го растурија договорот... војната... тогаш... име...*

**Натпис III**

*... беше хранен... растурија и од богот Омуртаг вождот... испрати... помогни ми...*

## Наводи

## Поврзано
* Мадарски натписи

## Надворешни врски
* Мадарскиот коњаник во списокот на УНЕСКО
* Старословенски натписи

Категорија:Светско наследство во Бугарија
Категорија:Натписи
Категорија:Прво Бугарско Царство
Бергманова мечка

**Бергмановата мечка** (*Ursus arctos piscator*) е најверојатно исчезнат под-вид на кафеавата мечка која живеела на полуостровот Камчатка. Ова животно било идентификувано и класифицирано од шведскиот биолог Стен Бергман во 1920 година.
 
Бергман открил дека ова е посебен под-вид при проучување на кожа (која имала крзно поинакво од останатите мечки во регионот) и серија од отисоци кои било доста поголеми од отисоците на останатите мечки кои живеат на Камчатка.
 
Некои сметаат дека студената војна помогнала во зголемувањето на популацијата на овие мечки, бидејќи советската војка забранила пристап на просторот на кои живееле овие мечки.
 
Интересот за оваа мечка е зголемен во 60-тите години на 20 век. Ловецот Родион Сиволобов пријавил изјави од месното население, кои укажувале на невообичано огромна мечка која ја нарекувале „Иркуием“ или „мечка-бог“ (поради големината).
 
На основа на описите од Сивоболов, биологот Н.К. Вершчагин предложил дека оваа мечка може да биде *[[Arctodus simus]]*, вид на огромна мечка кој е исчезнат. Оваа идеја не била прифатена во научните кругови поради неколку причини: *Arctodus simus* никогаш не бил најден на друг континент освен Америка и спаѓа во *[[Tremarctinae]]* кои се разликуваат од класичните мечки (Ursinae).

## Наводи

 
 

Категорија:Цицачи
Категорија:Мечки
Египетска астрологија

[thumb|200px|[Пирамиди во Гиза|Големата пирамида во Гиза.]]

Класичната астрологија во Египет се развила после освојувањата на Александар Македонски.

## Египет под Александар
После окупацијата од страна на Александар Македонски во 332 г.п.н.е., во Египет започнува хеленското влијание. Во тој период вавилонската астрологија се измешала со египетските традиции и се создал системот кој користи *асцедент*, односно *подзнак*, и поделба на кругот на дванаесет небесни куќи. Оваа нова форма на астрологијата многу брзо се раширила низ античкиот свет, низ Европа, Близок Исток и Индија.

## Поврзано
* Арапска и персиска астрологија
* Исламска астрологија
* Вавилонска астрологија
* Хеленско-римска астрологија

## Извори
Derek and Julia Parker, "The New Compleat Astrologer", Crescent Books, New York, 1990

Категорија:Астрологија
Категорија:Историја на астрологијата
Сидерална астрологија

**Сидерална астрологија** е астролошки систем кој се користи од некои астролози (на пример во индиската астрологија), при што интерпретациите се засноваат врз користење на ѕвездениот зодијак. При сидералниот зодијак, знаците се соодветни со небесните соѕвездија. Според тоа, знаците се движат поинаку од тропскиот зодијак кој се користи во западната астрологија. На пример, знакот Овен започнува од 21 март до 20 април во тропскиот зодијак, но во сидералниот е од 14 април до 14 мај.

## Поврзано
* Астрологија
* Ѕвездено време
* Зодијак

## Надворешни врски
* Тропски и сидерален зодијак 

Категорија:Астрологија
Категорија:Индиска астрологија
Гобиска мечка

**Гобиската мечка** (*Ursus arctos gobiensis*) е под-вид на кафеава мечка која живее во пустината Гоби во Монголија. Денес се оначени како многу редок вид и исто така претставуваат загрозен вид. Популацијата на овие мечки се проценува на околу 30 единки.
 
Гобиските мечки се срамежливи животни кои избегнуваат каков било контакт со човекот. Како и останатите мечки и овие се сештојади. Се разликуваат од останатите варијанти на кафеава мечка по подолгите екстремитети и златната нијанса на нивното крзно. Имаат должина од 1,5 метри и тежат помеѓу 90 и 100 килограми. Се смета дека оваа популација е останата од времето кога немало толку сурови климатски услови во овие региони.

## Извори
* Ursus arctos gobiensis 
 
 

Категорија:Цицачи
Категорија:Мечки
Ивановски карпести цркви

right|thumb|200px|Ивановските карпести цркви

**Ивановските карпести цркви** () се наоѓаат на 18 километри јужно од градот Русе. Разликуваат од другите карпести манастирските комплекси во Бугарија со добро сочувани фрески. За разлика од традиционалните манастири, кои се состојат од 1-2 цркви, монашка и стопански делови, во Иваново има разгранета мрежа од мали карпести цркви, параклиси и ќелии, врежани на различна висина во карпите на живописниот кањонот на реката Русенски Лом и поврзани со патеки и карпести скали. Ивановските карпести цркви се вклучени во списокот на светското културно и природно наследство на УНЕСКО и се еден од 9-те такви објекти во Бугарија. Тие се популарни туристички објект.

## Галериjа

Image:Ivanovo decke.jpg|
Image:Ivanovo decke2.jpg|
Image:Ivanovo kirche2.jpg|
Image:Ivanovo kapelle.jpg|


## Надворешни врски
* Ивановските карпести цркви во списокот на УНЕСКО
*Velmans, Tania. Les Fresques d'Ivanovo et la peinture byzantine à la fin du Moyen Âge. - Journal des savants. 1965, N°1. pp. 358-412

Категорија:Светско наследство во Бугарија
Категорија:Манастири на Бугарската православна црква
Категорија:Цркви во Бугарија
Категорија:Православни храмови
Категорија:Средновековна архитектура
Национална хокеарска лига

**Националната хокеарска лига** (, *NHL*) — професионална лига во хокеј на мраз составена од 30 клубови од Северна Америка. Се смета за најсилната професионална хокеарска лига во светот, и една од главните професионални спортски лиги на северноамериканскиот континент. Победникот на лигата секоја година го освојува Стенли купот, еден од најстарите професионални спортски трофеи.

Лигата е основана во 1917 година во Монтреал, Канада, од 5 тима: Монтреал Канадиенс, Монтреал Вандерерс, Отава Сенаторс, Квебек Булдогс и Торонто Аренас. Денес, лигата брои 30 клубови од кои 6 се канадски, а останатите 24 од САД.

Во НХЛ играат многу од најдобрите играчи од целиот свет. Оваа година (2008.) во лигата настапуваат играчи од 20 различни земји. Канаѓаните традиционално се најбројните играчи во НХЛ бидејќи и спортот хокеј и лигата потекнуваат од Канада. Во последните 25 години, учеството на играчи од САД и Европа постојано се зголемува поради ширењето на НХЛ во САД, високите спортски стандарди и достапноста на квалитетни играчи од Источна Европа.

## Наводи

## Надворешни врски
* Официјална страница на НХЛ
* Страница на Здружението на играчите во НХЛ
* Видео од НХЛ на Јутјуб


Хокеарска
Хокеарска
Категорија:Хокеј во САД
Категорија:Хокеј во Канада
Категорија:Хокеарски лиги
Бурски војни

thumb|right|250px|Спиункопска битка (1900)
thumb|right|250px|Бурски жени и деца во британски концентрационен логор (околу 1900)
Двете **Бурски војни** (афр. *Vryheidsoorlog*, анг. *Boer Wars*) се воделе помеѓу Британската Империја и двете независни бурски републики - Слободната Држава Орање и Трансвалската Република (Јужноафриканска Република), основана од доселениците познати како Фуортрекери кои ја направиле т.н. Голем Трек од ’Ртската Колонија.

Кога се вели „Бурска војна“ во еднина, најчесто се мисли на Втората бурска војна.

## Прва бурска војна

Првата бурска војна (1880–1881), позната и како „Трансвалска војна“, бил релативно краток судир во кој бурските доселеници успешно се спротивставиле на обидот на Британија за припојување на Трансвал, и повторно се избориле за независна република. Овој судир е мошне забележлив по соодносот на жртвите - сразмерот Британци:Бури бил 10:1.

## Втора бурска војна

Втората бурска војна (1899–1902), за разлика од првата, била доготрајна војна со голем број на војска од многу британски територии, која завршила со тоа што бурските републики биле претворени во британски колонии, со ветување за ограничена самоуправа. Овие колонии подоцна го основале Јужноафриканскиот Сојуз.

## Значење
Бурската војна претставува голема пресвртница во историјата на Британија, бидејќи по војната, најголемиот дел од светот станал антибритански настроен. Ова довело до промена на пристапот кон надворешните односи на Британија, која сега барала повеќе сојузници. Така, алијансата со Јапонија од 1902 г. може да се смета за знак дека британија страхувала од напад врз нејзините далекуисточни колонии и, со оваа алијанса увиделаљ можност да се зацврсти на Далечниот Исток. Оваа војна исто така довела до промена на политиката на „сјајна изолација“ во политика на барање на сојузници и подобрување на односите со светот. Подоцна воените спогодби со Франција и Русија („Антантата“), делумно причинети од контроверзите со Бурската војна, биле главен фактор за отцртувањето на борбените линии во Првата светска војна.

## Поврзано
* Воена историја на Јужна Африка
* Јужноафиракански војни (1879-1915)
* Ференигиншки мировен договор

## Библиографија
* Beck, Roger B. (2000). *The History of South Africa*. Westport, CT: Greenwood. ISBN 0-313-30730-X.
* Davenport, T. R. H. и Christopher Saunders (2000). *South Africa: A Modern History*, V изд. Palgrave Macmillan. ISBN 0-312-23376-0.
* Jackson, Tabitha (1999). *The Boer War*. Basingstoke, U.K.: Channel 4 Books/Macmillan. ISBN 0-7522-1702-X.
* Judd, Denis, and Keith Surridge (2003). *The Boer War*. Basingstoke, U.K.: Palgrave Macmillan. . ISBN 0-7195-6169-8 (мека подв).
* Pakenham, Thomas (1979). *The Boer War*. New York: Random House. ISBN 0-394-42742-4.
* Plaatje, Sol T. (1990). *Mafeking Diary: A Black Man’s View of a White Man's War*. Ohio University Press. ISBN 0-8214-0944-1.
* Reitz, Deneys (1930). *Commando: A Boer Journal of the Boer War*. London: Faber and Faber. . ISBN 1-4326-1223-9 (реиздание 2005).
* van Hartesveldt, Fred R. (2000). *The Boer War*. Greenwood Press. ISBN 0-313-30627-3.